Antti Seppä Jr.

Antti Seppä Jr. (s. 22. helmikuuta 1977 Raahe) on suomalainen laulaja, lauluntekijä ja muusikko. Sepän tuottamalle musiikille tunnusomaista on melodisuus, dynaamisuus sekä voimakas tilantuntu. Hänellä on laaja ääniala ja laululleen ominaista on kantavuus, kuulaus ja heleästi soiva falsetti.

Ura 
Sepän ollessa vain 16-vuotias oli Jyväskyläläinen levy-yhtiö Musiikkifarmi Oy valmis tarjoamaan nuorukaiselle levytyssopimusta Sepän vierailtua bändeineen Musiikkifarmin studiolla äänittämässä demoja. Ensimmäisen Musiikkifarmin kanssa työstetyn singlen lähestyessä julkaisuvalmiutta päätti Seppä vaihtaa kuitenkin esityskieleksi englannin kielen ja vetäytyi omaan rauhaansa työstämään uutta materiaalia.

Jatkossa Seppä toimi rock yhtye Elliotin sekä The Rivers Of Marsin laulajana, sanoittajana, sovittajana ja säveltäjänä. Ennen suomenkieliselle soolouralle siirtymistään hän oli tauolla musiikista kuulo-ongelmien vuoksi vuodesta 2012 vuoteen 2020. Kolmen rakenteellisen korvaoperaation jälkeen hän on julkaissut kolme suomenkielistä singleä videoineen artistinimellä Antti Seppä & Hehku. Videot biiseihin kuvasi Henri Valkeinen.

Elliot (Antti Seppä: laulu ja kitara, Jaakko Syrjänen: kitara, Aku Rissanen: basso, Hannu Leppänen: rummut) yhtyeensä kanssa Seppä julkaisi albumin ”The Sparkling Hour ” (Edel, 2004), jolta lohkaistiin kolme singleä; On Your Arms, Satellite (of love) ja Bubble. Yhtye herätti nopeasti huomiota Radio Mafian (nykyisin YleX) lisättyä singlet soittolistalleen. About The Sun oli Elliotin (Mufa Records, 1999) ensimmäinen englanninkielinen singlejulkaisu ja päätyi valtakunnalliseen radiosoittoon. Biisiä ei kuitenkaan julkaistu debyyttilevyllä, vaan jätettiin odottamaan uutta versiointia tulevaisuuteen.

The Rivers Of Mars (Antti Seppä: laulu ja kitara, Matias Haavisto: kitara ja laulu, Esa Perämäki: kitara ja laulu, Petri Jaakonaho: basso, Jaakko Tabell: rummut) yhtye julkaisi albumin ”Love, State, Awakening (Absolute Management Finland,  2012), jolta kolme singleä Miracle of the Sun, Let Your Wind Blow ja Love Is On The Way. Henri Valkeinen kuvasi videot kappaleisiin Awakening ja Miracle of the Sun. Albumilla on kuultavissa progressiivista otetta ja viitteitä maailmaa hätkähdyttäneisiin tapahtumiin ja ilmiöihin, kuten Phoenix Lights, Dresden Codex sekä Miracle of the Sun. Yhtye tunnetaan tiukkana livebändinä, eikä koskaan ole varsinaisesti lopettanut, vaan jäänyt määrittelemättömän mittaiselle tauolle.

Ensimmäisellä ja toisella suomenkielisellä soolosinglellä ''Rakkaus laulun kirjoittaa'' (Absolute Management Finland, 2021) sekä ''Vain laulu jää'' (Absolute Management Finland, 2022) Sepän lisäksi musisoi kitaristi Juha Räisänen, basisti Marko Jansson ja rumpali Saku Hjelt. Kappaleet ovat sävellysten ja sanoitusten osalta Sepän käsialaa ja hän on myös tuottanut äänitteet.

Sepän Kolmas suomenkielinen single ''Uniin'' (Absolute Management Finland, 2022) on käännösbiisi Chris Isaakin Wicked Gamesta (”Heart Shaped World”/Reprise Records, 1989). Sepän lisäksi akustisella äänitteellä musisoi viulisti ja kansanmusiikkitaiteilija Ville Ojanen, multi-instrumentaristi Matias Haavisto, basisti Tero Tuovinen sekä rumpali Saku Hjelt. Seppä on sanoittanut ja tuottanut kappaleen.

Julkaisut

Elliot 

 About The Sun - single (1999)
 On Your Arms - single (2000)
 Bubble - single (2001)
 Satellite (Of Love) - single (2002)
 The Sparkling Hour (2004)

The Rivers of Mars 

 Miracle Of The Sun - single (2012)
 Let Your Wind Blow - single (2012)
 Love Is On The Way - single (2012)
 Love.State.Awakening (2012)

Antti Seppä & Hehku 

 Rakkaus laulun kirjoittaa - single (2021)
 Vain laulu jää - single (2022)
 Uniin - single (2022)

Viittaukset